Crow Arena

Crow Arena (alebo Starý zimný štadión), je moderná multifunkčná hala v Košiciach, mestskej časti Sever. História Spoločnosť Crow Arena, s.r.o., zastúpená Andrejom Kissom, odkúpila od klubu HC Košice starý štadión na Lokomotíve v marci 2011. Názov arény mal byť pôvodne "Crows Arena", no nakoniec bol zmenený. Štadión bol vybudovaný ako domovský stánok košického krasokorčuliarskeho Kraso Centra Košice. Pôvodne mala hala kapacitu 2 000 miest, no po rekonštrukcii sa počet miest znížil na 1 100. Dôvodom bolo vybudovanie šatňí, fitness a reštaurácie. Od vzniku štadióna sa v ňom organizuje aj verejné korčuľovanie. Podujatia Na štadióne sa každoročne organizuje aj celoslovenské podujatie krasokorčuliarov – Crow Arena Trophy. Zo začiatku hokejovej sezóny 2018/2019, štadión na prípravu a niektoré zápasy využíval aj klub HC Košice. Štadión taktiež hostí Košické hokejové derby, ktoré sa koná medzi Univerzitou Pavla Jozefa Šafárika a Technickou univerzitou v Košiciach. V Crow Arene sa konalo aj niekoľko ročníkov Oktagon PRIME zápasov. Rekonštrukcia Rekonštrukcia štadióna začala 24. apríla 2012 a ukončená bola 3. novembra 2013. Zahŕňala napríklad: interiér exteriér technológiu chladenia vykurovanie výrobu ľadu reštauráciu Galéria Referencie Iné projekty Commons ponúka multimediálne súbory na tému Crow Arena Externé odkazy Oficiálna stránka štadiónu[nefunkčný odkaz]